भुम्लुमा राष्ट्रपति रनिङ सिल्ड
काभ्रेको भुम्लु गाउँपालिकामा राष्ट्रपति रनिङ सिल्ड सुरु भएको छ । ‘स्वास्थ्यका लागि खेलकुद, राष्ट्रको लागि खेलकुद’ भन्ने मुल नारका साथ भुम्लु गाउँपालिकाको शिक्षा, युवा तथा खेलकुद शाखाको आयोजनामा मंगलबारबाट पालिका स्तरीय अन्तर विद्यालय राष्ट्रपति रनिङ सिल्ड प्रतियोगिता सुरु भएको हो ।
काभ्रे — काभ्रेको भुम्लु गाउँपालिकामा राष्ट्रपति रनिङ सिल्ड सुरु भएको छ । ‘स्वास्थ्यका लागि खेलकुद, राष्ट्रको लागि खेलकुद’ भन्ने मुल नारका साथ भुम्लु गाउँपालिकाको शिक्षा, युवा तथा खेलकुद शाखाको आयोजनामा मंगलबारबाट पालिका स्तरीय अन्तर विद्यालय राष्ट्रपति रनिङ सिल्ड प्रतियोगिता सुरु भएको हो ।पालिका स्तरीय अन्तर विद्यालय राष्ट्रपति रनिङ सिल्ड प्रतियोगिताको उद्घाटन मंगलबार गाउँपालिकाका अध्यक्ष प्रेमबहादुर भुजेलले गरेका हुन् । प्रतियोगिताको उद्घाटन गर्दै पालिकाका अध्यक्ष भुजेलले विद्यार्थी जीवनमा खेलकुदको धेरै महत्व रहेको बताए । उनका अनुसार, खेलकुदले विद्यार्थीलाई अनुशासित बनाउनुको साथै शारीरिक रूपमा स्वास्थ्य बनाउन पनि मद्दत गर्ने भएकाले पनि विद्यार्थी जीवनमा यसको धेरै महत्व हुन्छ ।त्यस्तै कार्यक्रममा गाउँपालिकाका उपाध्याक्ष जितेन्द्र मान तामाङले खेलकुदले विद्यार्थी जीवनमा ऊर्जा थप्ने काम गर्ने बताए । शैक्षिक स्तरलाई सुधार गर्दै खेलकुदका विभिन्न क्षेत्रमा पनि सहभागी हुनका विद्यार्थीहरुलाई गाउँपालिकाका उपाध्यक्ष तामाङले अनुरोध गरे । प्रतियोगितामा एथ्लेटिक, कबड्डी र भलिबललगायत विभिन्न विधाका खेल हुने गाउँपालिकाको शिक्षा शाखा प्रमुख प्रेम कुमार पुरीले जानकारी दिए । प्रतियोगितामा पालिकाका १४ वटा विद्यालय सहभागी रहेको गाउँपालिकाको शिक्षा शाखा प्रमुख प्रेमकुमार पुरीले जानकारी दिए । प्रत्येक विधामा विजयी हुनेले रनिङ सिल्ड, ट्रफी र प्रमाणपत्र पाउनेछन् । प्रतियोगिता फाल्गुण २, ३ र ४ गते भुम्लु गाउँपालिकाको वडा नं ५ स्थित सल्लेमा सञ्चालन हुनेछ ।